Anton Johann Zerr

Anton Johann Zerr (født 10. mars 1849 i Franzfeld ved Odessa i Tsarrussland; død 15. desember 1932 i Kandel i Kutsjurhan i Ukraina) var en katolsk biskop av bispedømmet Tiraspol med bispesetet i Saratov


== Liv og virke ==


=== Bakgrunn ===
Zerr ble født i en svartehavstysk familie ved Odessa. Han var tredje sønn i familien til de russisk-katolske tyskerne Peter Zerr og Anna Maria Braun. Hans forfedre hadde flyttet rundt år 1808 fra kanton Lauterbourg i Elsass til Dnjeprdeltaet ved Kherson.
Han studerte ved det katolske presteseminar frem til 1871.


=== Prest ===
Han ble presteviet den 11. mars 1872. Han gjorde tjeneste i flere katolske menigheter for Volga-tyskerne, og fra 1878 ble han lærer ved Saratov-seminaret. Han var flytende i tysk, russisk og fransk..


=== Biskop ===
Den 15. mars 1883 ble han utnevnt av pave Leo XIII til titulærbiskop av Diocletianopolis in Palaestina og hjelpebiskop i Tiraspol bispedømme med sentrum i Saratov. Zerrs kandidatur var godkjent av russiske myndigheter.  Han ble bispeviet i en alder av 34 år. Bispevielsen fant sted 3. juni 1883 i Sta. Katharina-kirken i Sankt Petersburg; hovedkonsehrerende var biskop Karol Hryniewicki av Vilna; medkonsekrerende var biskop Kazimierz Józef Wnorowski av Lublin og titulærbiskop Józef Hollak. Tsar Aleksander III ga ham en adelstittel og tildelte ham flere ordener.
Bare seks år etter ble han i 1889 ordinarie biskop av Tiraspol. Zerr ble den første biskopen av Tiraspol som fikk lov av russiske myndigheter til å besøke Roma og møte paven.
Omkring 1900 ble biskopens helse sterkt forverret, og han leverte flere ganger sin avskjedssøknad, som ble innvilget i 1901 (ifølge andre kilder - i 1902).


=== Emeritert ===
Etter å ha trukket seg tilbake, gjennomgikk biskop Zerr behandling i Feodosia og i Tiflis, og ble i stand til å delvis forbedre sin helse. Han gjorde mye vitenskapelig arbeid og forskning i kirkelige arkiver. 
Biskop Zerr var en pioner for esperantobevegelsen og var en av initiativtakerne til Den internasjonale katolske esperantoforening.
I 1918, under den russiske borgerkrig, ble den daværende biskop av Tiraspol, Josef Alois Kessler, tvunget til å forlate Saratov og flytte til Odessa. På dette tidspunktet hjalp Anton Zerr ham, spesielt underviste han på seminaret, som også ble evakuert fra Saratov til Odessa-regionen. 
I 1925 ble han utnevnt til titulærbiskop av Salona.
I 1926 var Zerr den eneste fri katolske biskopen på Sovjetunionens territorium, men han hadde ingen administrative fullmakter. Den hellige stol planla å betro ham oppdraget med å ordinere nye biskoper, men NKVD strenge og nøye overvåking av biskopen tillot ikke at planen kunne gjennomføres. Zerr ble imidlertid ikke undertrykt og døde i 1932 i landsbyen Kandel (moderne Limanskoje i Ukraina).


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Biskop Claudio Rangoni (1559-1621) *1593
Erkebiskop Wawrzyniec Gembicki (1559-1624) *1601
Erkebiskop Jan Wężyk (1575-1638) *1620
Biskop Piotr Gembicki (1585-1657) *1637
Biskop Jan Gembicki (1602-1675) *1653
Biskop Bonawentura Dobrogost Madaliński (1623-1691) *1672
Biskop Jan Małachowski (1623-1699) *1677
Erkebiskop Stanisław Szembek (1651-1721) *1690
Biskop Felicjan Konstanty Szaniawski (1668-1732) *1707
Biskop Andrzej Stanisław Załuski (1695-1758) *1724
Erkebiskop Adam Ignacy Komorowski (1699-1759) *1749
Erkebiskop Władysław Aleksander Łubieński (1703-1767) *1758
Biskop Andrzej Mikołaj Stanisław Kostka Młodziejewski (1717-1780) *1767
Biskop Antoni Onufry Okęcki (1758-1831) *1771
Biskop Franciszek di Paolo Pawłowski (1775-1852) *1827
Erkebiskop Melchior Fijałkowski (1778-1861) *1842
Biskop Henryk Ludwik Plater (1817-1868) *1859
Erkebiskop Vincent Teofilo Popiel (1825-1912) *1863
Biskop Karol Hryniewicki (1841 -1929) *1883
Biskop Anton Johann Zerr (1849-1932) *1831


== Referanser ==


== Eksterne lenker ==
Geschichte der Wolgadeutschen: 'Церр Антон Иоганн